Приложение 5

|  |  |
| --- | --- |
|  |  |

**Информация за текущото състояние на Университетска многопрофилна болница за активно лечение "Царица Йоанна"-ИСУЛ" ЕАД, гр. София**

Университетска многопрофилна болница за активно лечение "Царица Йоанна"-ИСУЛ" ЕАД, гр. София с ЕИК 831605806 е лечебно заведение, еднолично акционерно дружество, в което министърът на здравеопазването упражнява правата на държавата като едноличен собственик на капитала. Лечебното заведение е с предмет на дейност диагностика и лечение на заболявания, когато лечебната цел не може да се постигне в условията на извънболничната помощ.

Университетска многопрофилна болница за активно лечение "Царица Йоанна"-ИСУЛ" ЕАД, гр. София (УМБАЛ "Царица Йоанна"-ИСУЛ" ЕАД) е лечебно заведение, което обслужва населението на цялата страна, т.е. не е ограничен териториално. В лечебното заведение се хоспитализират пациенти от всички области на страната. Мисията му е насочена към осъществяване на достъпна и качествена болнична помощ по ясно дефинирани медико-професионални и научни критерии при съчетаване на медицинските стандарти, самостоятелността и отговорността пред държавата и обществото. Стратегическите цели на УМБАЛ "Царица Йоанна"-ИСУЛ" ЕАД, гр. София включват: Задоволяване изискванията, нуждите, очакванията и потребностите на пациентите; Своевременност, достъпност, адекватност и качество на медицинската дейност и предоставяните услуги; Понижаване на заболеваемостта, смъртността, страданията и трайната инвалидизация, причинени от социално-значимите заболявания. Непрекъснато повишаване качеството на медицинското обслужване, ранна диагностика и лечение; Изследване и внедряване на нови оперативни методи и технологии в хирургичните отделения, както и в другите отделения по съответните специалности; Непрекъснато повишаване квалификацията на кадрите и специалистите; Стабилизиране на финансовото състояние и постигане на икономическа ефективност; Закупуване на нова медицинска апаратура за повишаване качеството на диагностичния процес и други. Към лечебното заведение е учредено и функционира дъщерно дружество "Медико - дентален център ИСУЛ - Царица Йоанна" ЕООД с предмет на дейност: Специализирана извънболнична медицинска и дентална помощ, включваща: диагностика, лечение и рехабилитация на болни, наблюдение на хронично болни и застрашени от заболявания лица, профилактика на болести и ранно откриване на заболявания, мерки за укрепване и опазване на здравето и други, свързани с осъществяване на дейността.

Стойността на активите към края на трето тримесечие на 2023 г. е 35 461 хил. лв. Това е увеличение с 3,5% в сравнение със същия период на предходната година. Задълженията на дружеството към 30.09.2023 г. са 24 253 хил. лв., което е намаление с 3,0 % в сравнение с края на третото тримесечие на 2022 г. Към края на разглеждания период размерът на собствения капитал на дружеството е 11 208 хил. лв., което е увеличение с 21,2 % в сравнение със същия период на предходната година. Просрочените задължения на лечебното заведение са в размер на 1 949 хил. лв., което е намаление с 38,5% в сравнение с отчетените към 30.09.2022 г.

Приходите към 30.09.2023 г. са 59 377 хил. лв. От тях 80,5% са приходи от НЗОК, а 16 % са приходи от други източници. Разходите за периода са 58 193 хил. лв. От тях 52,6 % са разходи за материали, 39,1 % са разходи за персонал и 8,3 % са разходи за външни услуги, амортизации и други. Текущият финансов резултат на дружеството е печалба в размер на 1 184 хил. лв. Персоналът на болницата е 919 души. През третото тримесечие на 2023 г. броят на преминалите болни е 17 436, а заетостта на легловата база в болницата е била 64 %.

Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия - <https://reports.appk.government.bg/public/Public/Reports?orgId=175> поддържана от АППК.

В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой леглодни и др. показатели се публикуват за всяко тримесечие и са достъпни на адрес: <https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/>